open-index/open-wikipedia-markdown huggingface dataset:
Sone 2

***Sone 2*** er et norsk studiobasert og interaktivt ungdomsprogram som gikk på TV 2 fra 2000 til 2004. Programmets innhold var musikkvideoer, trender, videospill og intervju med aktuelle personer innen populærkultur. Gaute Grøtta Grav var programleder fra 2002 til 2004. Programmet gikk på ettermiddager, mandag til fredag.

Siste sesong ble i snitt sett av 91 000, noe som gav kanalen en markedsandel på 25,4 i riksuniverset (12+). Høstsesongen 2003 ble sett av 74 000 og vårsesongen 2003 ble sett av 63 000.

*Sone 2* ble vedtatt nedlagt våren 2004 til tildels store protester.

Serien vakte en del kontroverser høsten 2002 på grunn av en fast sekvens som het «Siris dagbok», hvor Siri Kristiansen leste høyt fra sin dagbok som hun hadde skrevet fra hun var 14 til 16 år. I dagboken beskrev hun i detalj seksuell omgang som hun hadde hatt med andre.

## Programledere
*Gaute Grøtta Grav (2002–04)
*Cathrine Riis Lilleaas (2003–04)
*Lene Klovning (2002-03)
*Jannicke Farstad (2001–02)
*Andreas Kjensli Knudsen (2001–02)
*Fridtjof  Nilsen (2000–01)
*Kjell G. Henriksen (2000–01)
*Asle Lauvland Pettersen (2000)

### Andre involverte
*Einar Kvarving Aarvig (filmkritiker)
*Lars Wærstad (musikkritiker og nettredaktør)
*Frode Haugen (spillkritiker)
*Jarle Bernhoft (musikkritiker)
*Mari Midtstigen (moteekspert)
*Siri Kristiansen
*Desirée Sparre-Enger (medlemsansvarlig)

## Referanser


## Eksterne lenker
*Klipp fra programmet med Gaute Grøtta Grav, 2002 (YouTube)
Siv Tørudbakken

**Siv Tørudbakken** (født 25. mai 1968) er en norsk politiker (Ap) fra Ringsaker i Hedmark. 

Tørudbakken var medlem av fylkesrådet i Hedmark fra 2003 til desember 2010, fra 2007 som fylkesrådsleder. Hun fratrådte vervet på grunn av flytting fra fylket. Tidligere hadde hun signalisert at hun ikke ville stille til gjenvalg i 2011 etter 15 år som heltidspolitiker.

Tørudbakken har hatt en rekke verv i Arbeiderpartiet, blant annet som nestleder i Hedmark Arbeiderparti.

Hun ble etterfulgt som fylkesrådsleder av Svein Borkhus.
Ryan Flynn

**Ryan Flynn**(født 1988) er en skotsk fotballspiller som spiller for Arbroath FC.

## Klubbfotball
### Liverpool
Han ble hentet opp fra akademiet etter å ha vært med og vinne FA Youth Cup sesongen før. Flynn er en sentral midtbanespiller. Han har tidligere vært juniorspiller hos .

Flynn har sammen med fire andre av spillerne på laget som vant FA Youth Cup våren 2007 fått forlenget sine kontrakter med klubben til sommeren 2010.

#### Wrexham
I oktober 2008 gikk Flynn på utlån til Wrexham frem til januar 2009. Skader gjorde at Flynn ikke fikk spille for den walisiske klubben den første perioden han var utlånt. Han debuterte først 26. desember mot Barrow, og det samtidig klart at utlånet ble forlenget først ut januar, før det senere ble forlenget til 26. april 2009.

## Landslagsspill
Flynn har spilt landskamper for U19-laget til Skottland.

## Meritter
**[[Liverpool FC]]**
* FA Youth-cup: 2006, 2007
* Premier Reserve League: 2008
* Premier Reserve League Play Off Winner: 2007/08 

## Referanser


## Eksterne lenker
*
Lea Hart

**Lea Hart** er en britisk musiker, låtskriver, musikkprodusent og manager. Han har spilt med band som Joan Jett, Fastway og Paul Di'Anno. Lea Hart har også vært manager for tidligere Iron Maiden-vokalist Paul Di'Anno.

## Soloalbum
**Trapped* (1991)
**Ready to Rumble* (1994)

## Fastway
**On Target* (1988)
**Bad Bad Girls* (1990)

## Joan Jett
**Bad Reputation* (1981)
**[[I Love Rock 'N' Roll (album)|I Love Rock 'N' Roll]]* (1981)

## Paul Di'Anno
**The Maiden Years - The Classics* (2006)

## Referanser


## Eksterne lenker
*
Nam Dinh (provins)

**Nam Dinh** (på vietnamesisk *Nam Định*) er en provins i nordre Vietnam. Provinsen består av bydistriktet Nam Dinh (hovedstaden) og ni landsbygdsdistrikter: Giao Thuy, Hai Hau, My Loc, Nam Truc, Nghia Hung, Truc Ninh, Vu Ban, Xuan Truong samt Y Yen. 

## Eksterne lenker
* 
* Nam Dinh nettside
* Sawadee.com
Spike

**Spike** har flere betydninger:
*Spike Exploration, et norsk oljeselskap
*Spike TV, en amerikansk TV-kanal (tidligere kjent som TNN, The National Network og The Nashville Network)
*Spike (Buffy), en av rollene i Buffy the Vampire Slayer.
*Spike (programvareutvikling), en metode for å identifisere problemer ved endringer av programvare og utforske potensielle løsninger
*Spike (videospillutvikler), en japansk videospillutvikler.
*Spikeprotein eller piggprotein, et glykoprotein på overflaten av koronavirus
Fekting under Sommer-OL 1908

**Fekting under Sommer-OL 1908** ble arrangert fra 17. til 24. juli 1908 på White City Stadium i London. 

Fekting var med på OL-programmet for fjerde gang i 1908 i London. Det ble konkurrert om fire olympiske titler, to individuelle- og to lagkonkurranser i kårde og sabel, alle for menn. Det ble dessuten arrangert en oppvisningskonkurranse i florett som ikke var med på det olympiske programmet.  

## Medaljefordeling

## Resultater
### Kårde
*17. – 24. juli 1908
*85 utøvere fra 13 nasjoner

### Kårde, lag
*20. – 24. juli 1908
*Ni lag med totalt 45 utøvere

### Sabel
*17. – 24. juli 1908
*76 utøvere fra elleve land.

### Sabel, lag
*21. – 24. juli 1908
*Åtte lag med totalt 35 utøvere

## Eksterne lenker
* Fencing at the 1908 Summer Olympics hos olympedia.org
* Resultater og profilside  hos sports-reference.com
Pemmikan

**Pemmikan**  (amerikansk-engelsk *pemican, pemmican*, fra det nordamerikanske creespråket) er en blanding av talg eller fett, tørket kjøtt, og gjerne tørkede bær. Det er mat med lang holdbarhet og høyt energiinnhold. Historisk har blandingen vært en sentral del av kostholdet blant amerikanske urinnvånere. Pemmikan kan lages av kjøtt fra storfe, men også bison, elg og hjort. Tørket andekjøtt eller laks kan også være ingrediens.

Pemmikan har blitt brukt blant annet på tidlige polarekspedisjoner og i militære stridsrasjoner. Blant annet brukte Roald Amundsen og Robert Falcon Scott pemmikan da de gikk til Sydpolen i 1911/1912.

## Referanser


## Eksterne lenker
* Pemmikan – en hårdkokt historia
* Pemmikan - Roald Amundsens hjem
Spissnebbhvaler

* Andrewsspisshval
* Bahamondespisshval
* Blainvillespisshval
* Buespisshval
* dvergspisshval
* Gervaisspisshval
* Ginkgospisshval
* Grayspisshval
* Hektorsspisshval
* Layardspisshval
* Perrinspisshval
* nordspisshval
* Stejnegerspisshval
* Truespisshval

**Spissnebbhvaler** (*Mesoplodon*) er den mest tallrike slekten blant nebbhvalene. De femten artene som hittil har blitt beskrevet som spissnebbhvaler skiller seg fra andre nebbhvaler gjennom å ha et spissere og lengre nebb. I tillegg til de fjorten artene som listes på denne siden finnes også en annen art som klassifiseres som spissnebbhval, nemlig Longmanspisshval. Den tilhører imidlertid en annen slekt.

Spissnebbhvalene tilhører de minst studerte pattedyrene på Jorden, så man vet svært lite om dem. De lever i områder med store havdyp og er blant de beste dypdykkerne av alle hvaler. Mange av dem kan være svært vanskelige å artsbestemme.

## Inndeling
Inndelingen følger Society for Marine Mammalogy og er i henhold til Committee on Taxonomy (2022).

* Artiodactyla, klovdyr
** Cetacea, hvaler
*** Odontoceti, tannhvaler
**** Ziphiidae, nebbhvalfamilien
***** *[[kjempenebbhvaler|Berardius]]*, kjempenebbhvaler
****** *[[sørlig kjempenebbhval|B. arnuxii]]*, sørlig kjempenebbhval
****** *[[nordlig kjempenebbhval|B. bairdii]]*, nordlig kjempenebbhval
****** *[[Berardius minimus|B. minimus]]*, (dvergkjempenebbhval eller satokjempenebbhval)
***** *[[Hyperoodon]]*, (egentlige nebbhvaler)
****** *[[nebbhval|H. ampullatus]]*, nebbhval
****** *[[sørnebbhval|H. planifrons]]*, sørnebbhval
***** *[[Indopacetus]]* (monotypisk)
****** *[[longmanspisshval|I. pacificus]]*, longmanspisshval
***** *[[spissnebbhvaler|Mesoplodon]]*, spissnebbhvaler 
****** *[[nordspisshval|M. bidens]]*, nordspisshval
****** *[[andrewsspisshval|M. bowdoini]]*, andrewsspisshval
****** *[[buespisshval|M. carlhubbsi]]*, buespisshval
****** *[[blainvillespisshval|M. densirostris]]*, blainvillespisshval
****** *[[gervaisspisshval|M. europaeus]]*, gervaisspisshval
****** *[[ginkgospisshval|M. ginkgodens]]*, ginkgospisshval
****** *[[grayspisshval|M. grayi]]*, grayspisshval
****** *[[hektorsspisshval|M. hectori]]*, hektorsspisshval
****** *[[layardspisshval|M. layardii]]*, layardspisshval
****** *[[truespisshval|M. mirus]]*, truespisshval
****** *[[perrinspisshval|M. perrini]]*, perrinspisshval
****** *[[dvergspisshval|M. peruvianus]]*, dvergspisshval
****** *[[stejnegerspisshval|M. stejnegeri]]*, stejnegerspisshval
****** *[[bahamondespisshval|M. traversii]]*, bahamondespisshval
***** *[[tasmansk nebbhval|Tasmacetus]]* (monotypisk)
****** *[[tasmansk nebbhval|T. sheperdi]]*, tasmansk nebbhval
***** *[[blekhodenebbhval|Ziphius]]* (monotypisk)
****** *[[blekhodenebbhval|Z. cavirostris]]*, blekhodenebbhval

## Referanser




## Eksterne lenker
*
Huset Aukrust

**Huset Aukrust** (tidligere: **Aukrustsenteret**) ligger i Alvdal i Innlandet. Museet viser Kjell Aukrusts tegninger og malerier og fantasiverden, og ble innviet i 1996.

## Bakgrunn
I 1988 donerte Kari og Kjell Aukrust 250 tegninger, akvareller og malerier til Alvdal, der Kjell Aukrust var født og oppvokst. Denne gaven var foranledningen til etableringen av Aukrustsenteret, som senere ble omdøpt til Huset Aukrust. Kjell Aukrust uttalte i forbindelse med donasjonen: «Min inspirasjon og grunnlaget for det jeg har gjort kommer fra Alvdalsbygda, derfor skal mitt livsverk tilfalle denne bygda, men det skal komme Alvdal til gode i videst mulig forstand.»

## Bygget
Bygget er tegnet av arkitekt Sverre Fehn og ble offisielt åpnet av kong Harald den 23. mai 1996. Det er en lang smal bygningskropp, som er relativt lukket mot parkeringen og riksvei 3, men som har store vindusflater og diverse utbygg på den andre siden. Det er brukt naturmaterialer som skifer, ubehandlet furu og naturstein i bygget. Bygget fikk Statens Byggeskikkpris i 1996 og Norges Handikapforbunds Tilgjengelighetspris i 2000 for den vellykkede kombinasjonen av estetikk og funksjonalitet.

## Kulturtilbudet
Foruten billedkunst inneholder senteret mange av Kjell Aukrusts fantasifulle tekniske innretninger, som en modell av «Il Tempo Gigante», bilen som er kjent fra filmsuksessen *[[Flåklypa Grand Prix]]*. Her er også Aukrusts figurer Solan, Ludvig og Emanuel Desperados og redaksjonen til avisen *[[Flåklypa Tidende]]* med kontorpulten til sportsjournalist Melvind Snerken. I Reodor Felgens verksted er en sjokolademaskin der besøkende kan lage sin egen sjokolade.

Senteret har også et auditorium med plass til 130 personer, kalt «Flåklypasalen», som brukes til kurs, møter og kino. Senteret har også kafeteria og en egen butikk som selger Aukrust-effekter.

Huset Aukrust er turistinformasjon for Alvdal kommune, og det er også kommunens tusenårssted.

I 2014 åpnet Huset Aukrusts nyeste attraksjon, «Flåklypatoppen», hvor man kan bli utdannet «Flåklypa-astronaut, tilkallingsklasse 1a, med eikeløv».

Det arrangeres også temporære kunstutstillinger i Huset Aukrust.

## Bilder

Fil:Aukrust 23 BG.jpg|Arven etter'n Kjell
Fil:Velkommen til Flåklypatoppen.jpg|Solan Gundersen og Ludvig ønsker velkommen til Flåklypatoppen på Aukrustsenteret. 
Fil:Flåklypadesken på Aukrustsenteret.jpg|Flåklypa Tidendes egen nyhetsdesk på Aukrustsenteret. 
Fil:Aukrustsenteret innvendig.jpg|Il Tempo Normale og snømaskinen fra Jul i Flåklypa. 


## Referanser


## Eksterne lenker
* 
* Huset Aukrust
* Alvdal kommune
Terje R. Venold

**Terje Richard Venold** (født 6. juni 1950) er en norsk industrileder, som var konsernsjef i Veidekke fra 1989 til 2013.

Venold har vært toppleder i Veidekke i over 20 år. Han begynte sin yrkeskarriere allerede som 15-åring i farens bedrift. Venold er utdannet siviløkonom ved Handelshøyskolen BI i Oslo. Etter studiene jobbet han flere år både i Norsk Data AS og senere i Blystad-Gruppen. 

Venold har fått flere utmerkelser for sitt lederskap. Blant annet fikk han prisen Årets leder av Økonomisk Rapport i 1998, Arbeidsmiljøprisen i 2000, og Kunsten å lede av HR Norge i 2007. 

Venold var i 2009 den første lederen av et børsnotert selskap i Norge som startet å blogge.

## Tidligere stillinger i Veidekke ASA
* 1988 – 1989: Viseadm. direktør og stedfortreder for adm. direktør
* 1985 – 1988: Økonomidirektør
* 1981 – 1985: Økonomisjef

## Referanser


## Eksterne lenker
* Terjes tanker – konsernsjefens blogg
* Veidekke i Norge
Armfotinger

* Linguliformea
* Craniiformea
* Rhynchonelliformea

**Armfotinger** er en dyregruppe som lever i havet. Det finnes kun noen få nålevende arter, mens de finnes rikelig som fossiler fra paleozoikum og mesozoikum.

Gruppen likner i stor grad på vanlige muslinger, men er lett kjennelig på skallet som er et over-underskall, mens muslingenes skall er et høyre-venstreskall med leddet langs ryggen. Likheten mellom de to er et slående eksempel på konvergent evolusjon, der to grupper har utviklet tilsvarende anatomi ved å leve på samme måte. Gjennom jordas historie har de to gruppene konkurrert med hverandre. I tidlige deler av paleozoikum var armfotingene svært vanlige, og muslinger nesten fraværende. Gjennom en serie utviklingstrinn har muslingene langsomt konkurrert ut armfotingene, slik at de sistnevnte i dag er relativt sjeldne dyr.

## Referanser




## Eksterne lenker
*
Landhockey under Sommer-OL 1908

**Landhockey under Sommer-OL 1908** ble arrangert 29. til 31. oktober 1908 på White City Stadium i London.

**[[Landhockey]]** var med som olympisk sport for første gang i 1908 i London. Seks lag deltok, fire britiske, et tysk og et fransk. De fire britiske lagene kom på de fire første plassene.  

## Medaljefordeling

## Resultater
### Kamper

### Medaljevinnere

## Eksterne lenker
* Hockey at the 1908 Summer Olympics hos olympedia.org
* Resultater og profilside  hos sports-reference.com
Manshow

***Manshow*** er et norsk studiobasert humorprogram med Håvard Lilleheie som gikk på TV 2 Zebra fra 2006 til 2009. Morten Ramm var programlederens «sidekick». Programmet var rettet mot menn og ble omstridt på grunn av sin rølpete stil. Det inneholdt tildels mye grov seksualisert humor som ble oppfattet som kvinnediskriminerende. Mye av innholdet foregikk i studio med et ungdommelig publikum til stede, men hver sending inneholdt også flere ferdiginnspilte humorklipp med Lilleheie og Ramm i hovedrollene. Ramm huskes kanskje best fra klippene som slosskjempen «Rå». Flere kjente nordmenn var gjester i programmet. Konseptet var basert på et amerikansk program med tittelen *The Man Show*.

Seertallene lå på rundt .

## Referanser
Walter Howell Deverell

**Walter Howell Deverell** (født 1. oktober 1827 i Charlottesville i Virginia i USA, død 2. februar 1854 i London) var engelsk kunstmaler som ble født i Charlottesville, Virginia i USA av engelske foreldre som flyttet med ham tilbake til England da han var to år. Deverell malte bilder i henhold til pre-rafaelittenes idealer.

## Liv og virke
Som ung mann arbeidet Deverell på et advokatkontor, men hadde kunstneriske interesser og studerte kunst ved å gå på Henry Sass’ kunstskole fra 1844. Her møtte han den karismatiske Dante Gabriel Rossetti som tok Deverell under sin beskyttelse. Fra 1846 besluttet Deverell å bli kunstmaler på heltid og begynte sine studier på Royal Academy. I 1851 delte han malelokale med Rossetti. 

Det pre-rafaelittiske broderskap ble dannet i 1848, og ved påvirkning av Rossetti begynte Deverells malerier å vise innflytelse fra bevegelsen, men beholdt likevel også trekk fra tidligere genremalere som Charles Robert Leslie. Han bidro til bevegelsen tidsskrift *[[The Germ]]* og stilte ut det pre-rafaelittiske maleriet *Twelfth Night* (*Helligtrekongersaften*) som nå finnes i Forbes Magazine Collection i New York. Bildet tolket en scene fra William Shakespeares stykke av samme navn (fra Akt II, Scene IV). Den kvinnelige modellen var Elizabeth Siddal, en blek, tynn og vakker kvinne, som Deverell hadde oppdaget. Hun skulle bli pre-rafalittenes mest betydningsfull modell, men til tross for at Deverell var tiltrukket av henne, var det til slutt Rossetti hun giftet seg med.

Da James Collinson trakk seg fra broderskapet av religiøse grunner foreslo Rossetti at Deverell skulle erstatte ham, men avgjørelsen trakk ut og han ble aldri valgt inn.

Deverell fullførte svært få bilder, og stilte ut kun fire malerier hos Royal Academy. Hans bilder var alle figurmalerier i fargerike og kostbare klær. Foruten *Twelfth Night* tolket han også en scene fra Shakespeares stykke *As You Like It* (*Som dere vil ha det*), nå i Shipley Art Gallery, Gateshead. Tate Gallery har flere portretter, blant annet *A Pet* og *Eustatia*, og Johannesburg Art Gallery har et betydelig og samtidig noe uhyggelig maleri fra sent i karrieren, *The Irish Vagrants*.

I 1853 døde hans far og Deverell ble etterlatt med ansvaret for å ta seg av og understøtte sin yngre søsken. Sykdom tvang ham til å oppgi sitt arbeid som lærer ved en formgivningsskole, og på grunn av fattigdom måtte han male hjemme. Han utviklet en dødelig nyresykdom som ble kalt for Brights sykdom  og døde så i den unge alder av knappe 27 år i tidlig i 1854.

## Referanser


## Eksterne lenker
* Chalk Drawing – Walter Howell Deverell  – Deverells selvportrett og aller siste tegning før han døde
Spin Off Forstudium i Dans

**Spin Off Forstudium i Dans** er en 1-årig skole for de som i fremtiden ønsker å jobbe profesjonelt som danser, pedagog eller koreograf. Skolen ligger i Oslo, og holder til i Schous Kulturbryggeri sentralt på Grünerløkka, naboer til Riksscenen, Popsenteret og Øvingshotellet. Skolen tar hvert år inn ca. 23 elever.

Skolen ble etablert av Liv Greli i 2002, og tar sikte på å være en viktig «leverandør» av studenter til høyskoler i inn- og utland. På denne måten bidrar skolen til å heve nivået på danseutdanning i Norge. Spin Off vektlegger å ha kompetente pedagoger med minimum høyskoleutdanning og kunstnerisk og pedagogisk erfaring, og inviterer årlig inn gjestepedagoger og koreografer fra inn- og utland.

Skolens hovedfag er klassisk ballett, moderne/samtidsdans og jazzdans. Hovedfagene vektlegges likt. I tillegg har man ukentlige timer med kreative oppgaver, improvisasjon eller visninger.

Spin Off har åpen opptaksprøve i april hvert år.

## Referanser


## Eksterne lenker
* Offisielt nettsted
Tasmansk nebbhval

**Tasmansk nebbhval** (*Tasmacetus sheperdi*) eller **shepherdnebbhval** er en art som tilhører nebbhvalene, og eneste art i slekten ***Tasmacetus***. Den tilhører de tannhvalene man vet aller minst om.

## Biologi
Tasmansk nebbhval er den eneste nebbhvalen som har et fullt, funksjonelt tannsett. Den er dessuten den nest lengste av nebbhvalene, etter blekhodenebbhvalen. Tasmansk nebbhval blir trolig omkring 6-7 meter lang, men er atskillig slankere enn blekhodenebbhvalen og veier trolig omkring 2 metriske tonn.

Hittil har all kunnskap om denne hvalen kommet etter dyr som har strandet. Tidligere er tjue individer funnet strandet på New Zealand, tre i Argentina, en på Hawaii og en i Australia. Tre andre funn er også rapportert. I tillegg er det rapportert sett levende individer utenfor New Zealand og Seychellene, men disse er ikke bekreftet. Den 5. mars i 2004 fant en surfer tjueåtte stranda hvaler langs kysten av Taranaki i Waitara på New Zealand, ikke langt unna der man fant de første hvalene i 1933.

## Inndeling
Inndelingen følger Society for Marine Mammalogy og er i henhold til Committee on Taxonomy (2022).

* Artiodactyla, klovdyr
** Cetacea, hvaler
*** Odontoceti, tannhvaler
**** Ziphiidae, nebbhvalfamilien
***** *[[kjempenebbhvaler|Berardius]]*, kjempenebbhvaler
****** *[[sørlig kjempenebbhval|B. arnuxii]]*, sørlig kjempenebbhval
****** *[[nordlig kjempenebbhval|B. bairdii]]*, nordlig kjempenebbhval
****** *[[Berardius minimus|B. minimus]]*, (dvergkjempenebbhval eller satokjempenebbhval)
***** *[[Hyperoodon]]*, (egentlige nebbhvaler)
****** *[[nebbhval|H. ampullatus]]*, nebbhval
****** *[[sørnebbhval|H. planifrons]]*, sørnebbhval
***** *[[Indopacetus]]* (monotypisk)
****** *[[longmanspisshval|I. pacificus]]*, longmanspisshval
***** *[[spissnebbhvaler|Mesoplodon]]*, spissnebbhvaler 
****** *[[nordspisshval|M. bidens]]*, nordspisshval
****** *[[andrewsspisshval|M. bowdoini]]*, andrewsspisshval
****** *[[buespisshval|M. carlhubbsi]]*, buespisshval
****** *[[blainvillespisshval|M. densirostris]]*, blainvillespisshval
****** *[[gervaisspisshval|M. europaeus]]*, gervaisspisshval
****** *[[ginkgospisshval|M. ginkgodens]]*, ginkgospisshval
****** *[[grayspisshval|M. grayi]]*, grayspisshval
****** *[[hektorsspisshval|M. hectori]]*, hektorsspisshval
****** *[[layardspisshval|M. layardii]]*, layardspisshval
****** *[[truespisshval|M. mirus]]*, truespisshval
****** *[[perrinspisshval|M. perrini]]*, perrinspisshval
****** *[[dvergspisshval|M. peruvianus]]*, dvergspisshval
****** *[[stejnegerspisshval|M. stejnegeri]]*, stejnegerspisshval
****** *[[bahamondespisshval|M. traversii]]*, bahamondespisshval
***** *[[tasmansk nebbhval|Tasmacetus]]* (monotypisk)
****** *[[tasmansk nebbhval|T. sheperdi]]*, tasmansk nebbhval
***** *[[blekhodenebbhval|Ziphius]]* (monotypisk)
****** *[[blekhodenebbhval|Z. cavirostris]]*, blekhodenebbhval

## Referanser




## Eksterne lenker
*
Rødøya (Rødøy)

**Rødøya** er ei øy i Rødøy kommune i Nordland. Øya ligger utenfor munningen av Tjongsfjorden. Rødøya har et areal på 8,2 km², og høyeste punkt på øya er Rødøyløva på 443 moh. Øya hadde 175 innbyggere i 2001.

Rødøya var tidligere kommunesenter i Rødøy kommune. På øya ligger Rødøy kirke fra 1885. Malin Arntsen fikk i 2006 Nordland fylkeskommunes næringslivspris for kvinner for arbeidet med Klokkergården Gjestgiveri. Klokkergården ble bygd i 1906, og ble restaurert i 1997.

Rødøy kommunes kommunevåpen er inspirert av Rødøyløva på Rødøya.

## Eksterne lenker
* Klokkergården Gjestgiveri
* Båtmagasinet: Rødøy-glødende Malin
* Rana Blad: Fikk pris for Klokkergården
* Bent Svinnungs padlesider:
** Klokkergården på Rødøya
** Valholmen ved Rødøya
** Høyvågen på Rødøya
** Storsanden på Rødøya
** Rødøyløva
** Prestøya rett vest for Rødøya
Rødøya

**Rødøya** kan vise til:

*Rødøya (Kvænangen) – ei øy i Kvænangen kommune i Troms
*Rødøya (Rødøy) – ei øy i Rødøy kommune i Nordland
*Rødøya (Alstahaug) – ei øy i Alstahaug kommune i Nordland
Rødøyløva

**Rødøyløva** er et fjell på Rødøya i Rødøy kommune i Nordland. Fjellet har en høyde på 443 meter over havet, og har form som ei liggende løve. Rødøyløva er et kjent landemerke på Helgelandskysten, brukt under navigasjon til sjøs, og har gitt inspirasjon til Rødøy kommunes kommunevåpen.

Det er flere merkede stier opp til toppen av Rødøyløva.

## Fotnoter



## Referanser




## Eksterne lenker
* Bent Svinnungs side om Rødøyløva
Hovgården

:*For gården med samme navn i Vadstena kommune, se [[Hovgården (Vadstena)]].* 
**Hovgården på Adelsö** i Mälaren er sammen med Birka listet på UNESCOs verdensarvliste. I tidlig middelalder var Hovgården en kongsgård som styrte over Birka.

Øya *Adelsø* rommer mer enn 3000 arkeologiske funn, og karakteriseres som et stort arkeologisk arkiv. Her finnes gravfelt, borger, tingsteder, runesteinen *[[Håkanstenen]]* og ikke minst området rundt Hovgården.
Ved Hovgården finnes en tingplass som trolig var i bruk på 800-tallet, og en av de første svenske kirkene, fra 1100-tallet. Her er òg flere gravhauger der man tror at flere svenske konger ligger gravlagt.

Her ligger ruinene etter Magnus Ladulås' tolvhundretallslott Alsnöhus. På Alsnöhus foregikk det historisk viktige møtet i 1279 (eller 1280) som førte til utstedelsen av Alsnö-forordningen som fastsatte adelens rettigheter. Ved Hovgården finnes også en tingplass, hvor man tror at *Björn*, konge i Uppland på tidlig 800-tall, holdt ting. Björn residerte trolig på kongsgården på Adelsö. Han er kjent som den kongen som mottok de kristne misjonærene som ifølge Rimberts *[[Vita Anskarii]]* kom til Birka ca. år 830.
## Referanser
Standpunkt

***Standpunkt*** er et norsk debattprogram som gikk på NRK1 fra 2002 til 2007. Programmet ble regnet som ukas store debattprogram på NRK1, og hadde som mål å engasjere seerne i et interaktivt samspill. Hver tirsdag inviterte programlederne inntil 15 debattanter til en 45 minutters debatt. Innspill og respons fra seerne hadde en sentral plass, blant annet gjennom SMS-meldinger, e-post, Internett og telefon. Innspill og meninger fra SMS rullet nederst i TV-ruta, men ble også enkelte ganger tatt opp av programlederne som innspill i debatten.

Debattene omfattet alt fra kulturelle, sosiale og samfunnsmessige emner til ren partipolitikk. Programmet hadde rundt  seere.

## Programledere
* Nina Owing (2005–2007)
* Erik Wold (2003 & 2005–2007)
* Jarle Roheim Håkonsen (2002–2003 & 2005)
* Christine Præsttun (2002–2005)

## Referanser


## Eksterne lenker
*
Kaare Bratung

**Kaare Bratung** (1906–1985) var en norsk tegneserietegner og illustratør. Han tegnet både eventyrserier med realistiske tegninger og humorserier med lett og enkel strek.

Han var født i Bodø, tok eksamen ved SHKS i 1929, og arbeidet hos Eyvin Ovrum i hans *Atélier E-O* fra krigsårene og i alt 30 år. 

I 1942 tegnet han tre bøker baserte på J.F. Coopers indianerfortelling ''Overfallet på Beverborgen'' for EOs billedserier. I den tidligste etterkrigstiden skapte han eventyrseriene *Skatteøya* og *Jøngehøvdingen* i samarbeid med Eyvin Ovrum.

Blant Bratungs humoristiske serier finnes *[[Professoren]]*, som han tegnet i en årrekke, først i ''Se og Les'' (1945–47), siden i *[[Morgenbladet]]* og den går fremdeles som reprise i ''Vårt Land'' og i *[[DagenMagazinet]]*; og serien *[[Baldrian]]*, som gikk i dagsavisen *[[Nationen]]* (1948–50). Bratungs mest velkjente serie er nok imidlertid *[[Dagros]]*, en helnorsk tegneserie med lun bygdehumor, som handler om det aldrende ekteparet Ola og Gurine og deres liv på gården med kua Dagros. *Dagros* gjorde sin debut i ''Se og Les'' i 1945, hvor den gikk med faste innslag i et par år. Siden tegnet Bratung serien for *[[Nationen]]* i en drøy 15-årsperiode, og serien ble trykket i reprise siden. *Dagros* kom også ut som julehefte årene 1979-1986 fra Semic.

I 1977 fikk Bratung Kultur- og kirkedepartementets tegneseriepris for sin samlede innsats.

Kaare Bratung malte også oljemalerier av norske landskap.

## Referanser


## Eksterne lenker
* Om Bratungs tegneserier
* Kort, engelskspråklig presentasjon
Bærum Taekwon-do klubb

**Bærum Taekwon-Do klubb** (**BTK**) ble stiftet 2. september 1985, og er Bærums eldste taekwondo-klubb.

På Haslum driver klubben selvforsvarstrening og tradisjonell kampkunst under mottoet kvalitet, trygghet og etikk. Klubben har 150 medlemmer (2008) i alderen fra 9 til 75 år.

Klubben trener i sin egen dojang (sal for trening av kampkunst) på Haslum.

Bærum Taekwon-Do klubb har arrangert flere norgesmesterskap og internasjonale stevner. Senest Norway Open 2005 som gikk av stabelen i Nadderudhallen.

Klubben ble stiftet av Søren Engelschiøn, som også ledet klubben fra 1985 til 2003. Siden 2003 har klubben vært ledet av Jørgen Botnan.

## Eksterne lenker
* Bærum Taekwon-do klubbs eget nettsted
* Kampkunstinstruktørens tipsarkiv
Smalbånd

**Smalbånd** er et retronym brukt for å beskrive en internett-tilkobling med lav hastighet, det vil si tilkoblinger via et modem eller en ISDN terminal adapter. Maksimale hastigheter var opptil 56 kbit/s for modem og 128 kbit/s for ISDN. 

Uttrykket oppsto samtidig med at bredbånd-utbyggingen startet i Norge og folk i grisgrendte strøk ikke hadde tilgang på bredbånd. 

## Se også
* Bredbånd
Stereo (TV-serie)

***Stereo*** er et norsk kulturmagasin som gikk på NRK2 fra 2002 til 2003. Programmet hadde som mål å holde seerne oppdatert på trender, populærkultur og livsstil. Programlederne serverte både aktuelt og nostalgisk stoff om musikk, film, litteratur, design, mat, moter, fritid, arbeidsliv. Det overtok sendeflaten etter aktualitetsprogrammet *[[Nyhetsblikk]]* som gikk av luften i desember året før. Programmet gikk fire ganger i uken (mandag til torsdag) de første tre sesonger, deretter én gang i uken (søndager).

Programmet hadde lave seertall. Premieren ble bare sett av 32 000. Tallene økte litt utover våren, men endte opp på et snitt på bare 36 000.

*Stereo* var en av de første norske tv-programmene (og det første egenproduserte programmet til NRK2) som sendte i bredformat. Dette skjedde høsten 2003, da de lanserte fjerde og siste sesong.

## Programledere
*Nina Stensrud Martin (2002)
*Erik Aasheim (2002)
*Guttorm Andreasen (2002-2003)
*Guri Solberg (2003)

### Andre som medvirket
*Christine Koht (2002) (humorinnslag)
*Anne Hoff og Jan Vardøen bisto programlederen med filmkunnskap, drinkoppskrifter, bartriks og ikke minst humor. (2002–)
*Kristopher Schau (faste innslag med tegneserier som sitt felt) (høsten 2002)

## Referanser
Den store fisketuren

***Den store fisketuren*** er en norsk reiseserie med Per Ståle Lønning som gikk på TV 2 i 2002. Konseptet gikk ut på at Lønning tok med seg flere norsk kjendiser på båttur, der de seilte verden rundt for samtale og fisking.

Premieren ble sett av 387 000.

## Gjester i serien
*Episode 1: Ellen Horn, Arne Treholt og Einar Gelius (Australia)
*Episode 2: Sven O. Høiby, Synnøve Svabø og Nils Gunnar Lie (Mauritius)
*Episode 3: Steinar Bastesen, Frode Aga og Yngve Hågensen (Zimbabwe)
*Episode 4: Kristin Krohn Devold, Peter Batta og Vidar Kleppe (Catalina Island i California)

## Referanser
Cubansk utviklingsarbeid i Bolivia

**Cubansk utviklingsarbeid i Bolivia** inkluderer tre millioner gratis konsultasjoner og har blitt gitt av de 2000 cubanske legene som befinner seg i landet i løpet av 2006. Det betyr at cirka 30% av befolkningen i landet har nytt godt av det cubansk-drevne helsetilbudet. I tillegg har Cuba donert 20 sykehus, sette opp tusener av solcellepaneler og drive alfabetiseringskampanje i Bolivia.
 
I 2007 sa Cubas ambassadør i Bolivia, Rafael Dauzá, at hjelpen vil bli utvidet i 2008. Cuba vil blant annet dele ut 200&nbsp;000 briller til fattige som ikke har råd til å betale. De vil donere ytterligere 23 sykehus til landet og alfabetiseringskampanjen vil utvides, fra å ha gitt lese- og skriveferdigheter til 300&nbsp;000, vil den i 2008 gi en million bolivianere dette tilbudet. President Evo Morales erklærte i 2009 at Bolivia er tilnærmet fritt for analfabetisme. 

Cuba regnet med å gjennomføre 50&nbsp;000 gratis synsoperasjoner i Bolivia i 2007. 50&nbsp;000 ble gjennomført i 2006. Det dreier seg i hovedsak om lett kurerbare sykdommer som grå stær, som en stor del av befolkningen ikke har råd til å søke behandling for hos private leger.
Merida

**Merida** har flere betydninger:

* Mérida (Spania), en by i Spania
* Mérida (delstat), en delstat i Venezuela
* Mérida (Venezuela), hovedstaden i Mérida
* Mérida (Yucatán), en by i Yucatán i Mexico
* Merida Bikes, en taiwansk sykkelfabrikant
* Stians Sport AS (Merida Norge AS)
* Mérida III kraftverk
* Fran Mérida
Falsk tilståelse

**Falsk tilståelse** er når en person sier seg skyldig i en handling hen ikke har utført.

## Juridisk
Professor i rettspsykologi Gisli H. Gudjonsson beskriver tre ulike modeller som kan forklare hvorfor det avgis falske tilståelser:

# Tilståelsen kan være «frivillig», uten press. Slike tilståelser er et problem i etterforskninger når personer med stort behov for oppmerksomhet melder seg for politiet og hevder å stå bak lovbrudd.
# Den kan være «tvungen», en motvillig tilståelse etter direkte eller indirekte press, der personen selv vet hen er uskyldig.
# Den kan også være «tvungen internalisert», der minnet er uklart eller brytes ned, og personen får «hjelp» til å «huske».

En analyse av 362 saker der uskyldige ble fengslet i USA, viste at 22 % inneholdt falske tilståelser. Med unge siktede var andelen enda høyere. I USA anslås at falske tilståelser presset frem av politiet, er blant de hyppigste årsaker til feilaktige domfellelser. Siden sist på 1980-tallet har seks studier i USA dokumentert rundt 250 falske tilståelser avlagt i avhør. I en studie fra 1987 (Bedau og Radelet) var falske tilståelser den tredje vanligste årsak til feilaktig dom; i en studie fra 2003 (Warden) var de den aller hyppigste årsak. Mer enn 80 % av de 125 falske tilståelsene som ble ettergått av professorene Steve Drizin og Richard Leo, skjedde i drapsetterforskninger, og falsk tilståelse er den vanligste årsak til feilaktig domfellelse i drapssaker. I mer enn to tredjedeler av frikjennelse for drap etter DNA-analyser, skyldtes domfellelsen falsk tilståelse.

Falske tilståelser forekommer for å dekke gjerningspersonen. I Hollekim-saken fra 1965 nektet forsvareren Alf Nordhus å godta den siktede Sigurd Hollekims tilståelse av å ha drept leieboeren som forsvant sporløst i januar 1958. I lagretten svarte Hollekim selv «ja» på skyldsspørsmålet, men ble frikjent likevel. Saken er pr 2024 fortsatt uoppklart.

Å benytte teknikker for å presse frem uriktig tilståelse, faller under psykisk vold. Etter drapet på Birgitte Tengs i 1995 ble hennes fetter sittende 17 døgn i strekk med avhør, før han «tilstod» et drap han var klar på at han ikke husket noe av. Det ble brukt en «nitrinnsmodell» som norsk politi hadde lært av FBI, der første trinn gikk på påstander som «politiet vet alt», og hvor løgn var tillatt. Blant annet fikk politiet satt inn et falskt oppslag i *[[Haugesunds avis]]* om at fetterens foreldre erkjente at «de husket feil» om tidspunktet da sønnen kom hjem drapsnatten. I virkeligheten hadde foreldrene aldri sagt noe slikt, eller vært i tvil om tidspunktet.

Avsløring av falske tilståelser er viktig for å hindre justismord.

## Kjente norske falske tilståelser
* Hollekim-saken
* Moen-saken
* Birgitte-saken
* Rødseth-saken

## Referanser


## Se også
* *[[Memory distrust syndrome]]

==Kilder==
*Kassin, S.M.: *False confessions: Causes, consequences and implications for reform''. Current Directions in Psychological Science volum 17 nummer 4 2008.
Granat (ammunisjon)

**Granat** (fra latin: *granatus*, «som inneholder kjerner, kornet») er en metallhylse eller et prosjektil som inneholder sprengstoff og som vanligvis utskytes av artilleri. 

En moderne granat består av granathylse, brannrør, og prosjektil med sprengstoff. Granater for skytevåpen kan skytes fra bombekaster, granatkaster, rekylfri kanon, kanon, maskinkanon eller haubits. Granater kan være finne eller rotasjonsstabilisert. Granater eksploderer ved med hjelp av brannrøret ved treff eller ved en viss avstand fra et fast objekt. Andre granater kan sprenges ved tidsinnstilling, for eksempel lysgranater som tennes høyt over bakken for å opplyse omgivelsene.

## Historikk
De første granatene ble skutt ut av kanoner, og var kanonkuler fylt med krutt og hadde egen lunte. Disse er dokumentert tilbake til 1300-tallet. Fra 1600-tallet ble disse også kastet for hånd, av egne trente soldater (grenaderer) for formålet. Disse granatene fikk naturlig nok benevningen håndgranater. Da rekkevidden var kort begynte man etter hvert å montere granatene på rifler, som man skjøt ut med egne drivpatroner. Så begynte man å eksperimentere med egne granatkastere, som eget våpen og som ekstrautstyr til andre våpen, som moderne automatgevær. 

Etter at man begynte med stridsvogner under første verdenskrig kom også behovet for pansergranater, granater som skal ødelegge pansrede kjøretøy. Dette førte til skapelsen av panservernvåpen. De første ble kastet for hånd mot stridsvognene, noen var magnetiske som man plasserte manuelt på kjøretøyet, og det ble også produsert en som ble festet med lim. Dette var lite hensiktsmessig da man måtte svært nærme for å få brukt dem. Så man konstruerte løsninger for å kunne skyte granatene på kjøretøyene, som rakettdrevet granater. Først ut kom den amerikanske Bazookaen under andre verdenskrig, som ble kopiert av tyskerne og ble til Panzerschreck. Disse var tunge og krevde gjerne to mann, så man skapte Panzerfaust et engangsvåpen som var enkel og billig å produsere, samt så enkel i bruk at til og med barn kunne bruke dem. Panserverngranatene ble laget med et konet prosjektil, noe som samlet sprengkraften forover og gjorde at de brant igjennom panseret. Etter andre verdenskrig tok russerne og skapte Ruchnaya Protivotankovaya Granata (RPG) etter de tyske panservåpnene, et våpen som fremdeles brukes i 2012, selv om panservernmissiler har hovedsakelig tatt over bruken.

Grovkalibrede granater var fra etter første verdenskrig den vanligste ammunisjonen for artilleri, panserkjøretøy og krigsskip. Moderne våpensystemer har i økende grad gått over til å bruke rakettartilleri, til forskjell fra rørartilleri.

## Se også
*Håndgranat
*Aasen-granat
Artilleriobservasjonsfly

**Artilleriobservasjonsfly**, også kalt **OP-fly** i norsk tjeneste, er fly som blir brukt for å rekognosere og melde om mål som dukker opp for artilleri. De kan også dirigere artilleriild mot mål som ikke er synlig for kanonbesetningene. Som artilleriobservasjonsfly brukes gjerne lette og teknisk enkle fly som kan brukes fra improviserte rullebaner og krever lite vedlikehold.

I Norge er flytyper som Piper L-18C Super Cub og Cessna L-19A Bird Dog brukt som artilleriobservasjonsfly av Feltartilleriet.

## Referanser
Riksfondet for nynorsk presse

**Riksfondet for nynorsk presse** er en frivillig organisasjon med formål å støtte nynorske medietiltak generelt, og avisa Dag og Tid spesielt. Fra 1964 til 2013 hadde fondet bevilget 5,4 millioner NOK. Godt og vel to tredjedeler av dette gikk til Dag og Tid.

Organisasjonen ble grunnlagt 2. april 1964. I det første styret var Hartvig Kiran formann og Erling Lægreid sekretær. Fondets inntekter kommer fra frivillig årskontingent og gaver fra medlemmene. I 2007 hadde fondet i underkant av tusen medlemmer.

Riksfondet for nynorsk presse utdeler siden 1986 årlig Heidersprisen Aasmund Olavson Vinje.

## Kilder
*Om riksfondet hos nsd.uib.no 
*Språkfakta 2015 hos aasentunet.no
Joshua Redman

**Joshua Redman** (født 1969) er en amerikansk jazzmusiker (saksofon), og har flere samarbeid med norske jazzmusikere.

Han er sønn av jazzsaksofonist Dewey Redman, utdannet i jus ved Harvard (1991), mens han blant annet medvirket på farens utgivelse *Choices* (1992), samt ga ut debutplaten *Joshua Redman* (1993). Senere utkom *Wish* (1993) med Pat Metheny og Charlie Haden.  Han leder (1997–) den rene akustiske besetning «Elastic» med Brian Blade/Jeff Ballard trommer, Sam Yahel piano, som avstedkom *Elastic* (2002) og *Momentum* (2005).  Redman er kunstnerisk leder for San Francisco Jazz Festival, besøkte Kongsberg Jazzfestival (1995/96/99, 2002), har hatt et lengre samarbeid med Bugge Wesseltoft, og underholdt ved Moldejazz (2006).

## Diskografi
### Som bandleder

### Som sideartist
**Med [[Jonny King]]**
* *Notes from the Underground* (1996, Enja Records)

**Med [[Christian McBride]]**
* *Gettin' To It* (1993)

**Med [[Kurt Rosenwinkel]]**
* *[[Deep Song (album)|Deep Song]]* (2005)

**Med [[Brad Mehldau]]**
* *[[Highway Rider]]* (2010, Nonesuch)

## Referanser


## Eksterne lenker
** 
* 
* 
* 
*
National Health Service

**National Health Service** (**NHS**) er det statlige helsevesenet i Storbritannia. Det er delt inn som *[[NHS England]]*, *NHS Scotland* og *NHS Wales*, med *Health and Social Care (HSC)* tilknyttet i Nord-Irland. Med totalt 1,6 millioner ansatte er NHS den største arbeidsgiveren i Europa, og en av de største i verden. NHS ble opprettet i 1948, og er i sin helhet finansiert av skatteinntekter. Britiske innbyggere mottar gratis helsetjenester gjennom NHS, unntatt visse tjenester som reseptbelagte medisiner og øye- og tannlegetjenester. I motsetning til mange andre europeiske helseordninger ansetter NHS størstedelen av det medisinske personalet selv. NHS Digital er ansvarlig for digitale tjenester, deriblant pasient-journaler og elektronisk resepter.

I juni, 2021, i forbindelse med feiringen av det 73. året til NHS var det protester i England, Skottland og Wales mot en underfinansiering av helsevesenet over mange år. Protestantene mener dette går ut over liv og helse både hos pasienter og de ansatte. 

## Referanser




## Eksterne lenker
*
Heidersprisen Aasmund Olavson Vinje

**Heidersprisen Aasmund Olavson Vinje**, i dagligtale **Vinjeprisen**, ble utdelt årlig av Riksfondet for nynorsk presse. 

Ifølge statuttene skulle prisvinneren utpekes blant «bladfolk og andre mediearbeidarar som nyttar norsk mål og som i si verksemd stør arbeidet med å halde oppe det særmerkte norske kulturlivet». Prisen ble første gang utdelt i 1986 og siste gang i 2007.

## Prisvinnere
*1986 &ndash; Herbjørn Sørebø
*1987 &ndash; Per Håland
*1988 &ndash; Sogn Dagblad
*1989 &ndash; Ivar Eskeland
*1990 &ndash; Roald Helgheim
*1991 &ndash; Ola Jonsmoen
*1992 &ndash; Jon Moe
*1993 &ndash; Ikke utdelt
*1994 &ndash; Olav Kobbeltveit
*1995 &ndash; Gerd Haugen
*1996 &ndash; Atle Hansen
*1997 &ndash; Are Kalvø
*1998 &ndash; Ottar Fyllingsnes
*1999 &ndash; Ikke utdelt
*2000 &ndash; Andreas Hompland
*2001 &ndash; Hartvig Sætra
*2002 &ndash; Ikke utdelt
*2003 &ndash; Marte Mona
*2004 &ndash; Vidar Ystad
*2005 &ndash; Ragnar Hovland
*2007 &ndash; Kåre Lunden

## Referanser
Nordisk kulturfond

**Nordisk kulturfonds** (etablert 3. oktober 1966) oppgave er å fremme det kulturelle samarbeidet mellom de nordiske land – Danmark, Finland, Island, Norge og Sverige samt de selvstyrende områdene Færøyene, Grønland og Åland. Det gjelder kulturelt samarbeid så vel innenfor som utenfor Norden.

Kulturfondet er virksomt innenfor et bredt kunst- og kulturområde, og virksomheten omfatter både profesjonelle og amatører. Kulturfondet gir bidrag til aktiviteter som preges av kvalitet, langsiktighet, tilgjengelighet og mangfold, der både tradisjonelle og nye arbeidsformer kan utvikles.  Det kan gis bidrag til eksempelvis konferanser, konserter, turnéer, utstillinger, festivaler og forsknings- og utdanningsprosjekter. Et prosjekt kan gjennomføres såvel innenfor som utenfor Norden. 

Styret består av tretten medlemmer fra politisk og kulturell virksomhet i
landene Danmark (2), Island (2), Finland (2), Norge (2), Sverige (2), 
Færøyene (1),
Åland (1) og Grønland (1).
De utpekes av Nordisk råd og Nordisk ministerråd, og sitter
i to år av gangen.  Styreleder-vervet roterer.
De deler ut 29 millioner danske kroner årlig (2009).

Administrasjonen ligger i København.
Direktør var svenske Mats Jönsson (1999–2006), danske Karen Bue (2006-2014), nylig etterfulgt av Benny Marcel (2014-).

## Eksterne lenker
* 
* Nordisk ministerråds hjemmeside
TNA

**TNA** kan vise til:

* The National Archives, det britiske nasjonalarkivet
* Total Nonstop Action Wrestling, wrestlingforbund
* IATA-koden til Jinan Yaoqiang internasjonale lufthavn i Kina
Sigrid Edvardsson

**Sigrid Edvardsson** (født 26. desember 1967) er en norsk koreograf og danser. Hun er utdannet ved Statens Balletthøgskole, danselinjen, og videreutdannet ved Peridance Center, New York City. 

Sigrid Edvardsson jobbet som frilansdanser med base i Oslo, mest kjent for sitt arbeid i [Ingun Bjørnsgaard Prosjekt], Dans Design (blant annet avslutningsseremonien under Vinter-OL 1994 i Lillehammer), dessuten deltatt i ulike forestillinger på Nastionaltheatret, Det Norske Teateret og diverse  prosjekter med koreografene Ina Cristel Johanessen, Un-Magritt Nordseth, Karen Foss, Karene Lyngholm og Øyvind Jørgensen, Kompani Wee med flere. 

Hun er tildelt Statens 3-årige arbeidsstipend i to omganger, og fikk kritikerprisen for  IBPs forestilling «Sleeping Beauty». I 2005 dannet Sigrid Edvardsson teater/danskompaniet Edvardsson & Berggren sammen med forfatter og dramatiker Arne Berggren. Debuterte som skuespiller i en liten rolle i TV-serien *[[Seks som oss]]* på TV 2, våren 2007. I 2007 var hun sammen med Arne Berggren en av menneskene bak musikalen *[[Snø og ild]]*. Spiller rollen som Tara B. Hansen i TV-serien *Hvaler* av Arne Berggren.
Sonny Stitt

**Edward «Sonny» Stitt** (født 2. februar 1924 i Boston, død 22. juli 1982 i Washington) var en amerikansk jazzmusiker (saksofon), kjent som en av bebop-stilens ledende, med et hundretall utgivelser.

Etter oppvekst i Michigan spilte han i New York under Stan Getz og Dizzy Gillespie (platedebut, 1945), Tiny Bradshaw og Billy Eckstine (1943–47).

Han ga ut *Sonny Stitt With [[Bud Powell]] and [[J. J. Johnson]]* (1949) og
*Sonny Stitt sits in with the [[Oscar Peterson]] Trio* (1957).
Med Sonny Rollins og Dizzy Gillespie utkom *Sonny side up* (1957).
Det langvarige samarbeidet med sakskompis Eugene Ammons innbefattet besetninger i Chicago (1950–) og utgivelser som *Boss tenors* (1961) og *Boss tenors in orbit* (1963).
Utgivelsen *Salt and pepper* med Paul Gonsalves kan også nevnes. Forøvrig spilte han på 1950-tallet med
Eddie Davis, Thad Jones og en ung Chick Corea.

Hans utgivelse fra tidlig 1958 avstedkom uttalelsen «Sonny Stitt drar avgårde med kaka blant modernistene. Hans fine altsax-spill i *The nearness of you* skal sent glemmes.» Og, et par måneder senere, da Jazz at the Philharmonic gjestet 
Nordstrandhallen var Stitt i besetningen, og samme anmelder bemerket at «… Sonny Stitt, denne store etterkommeren av Charlie Parker holdt seg mest til tenorsaksen denne gang, men jazzen ble ikke dårligere av det. Hyggelig å høre en av de unge som ikke følger i Lester Youngs fotspor.» 

Så ble Stitt med i Miles Davis' band som utga *Live at [[Stockholm]]* (1960), der Knut Borge observerte at Stitts rolle var noe anonym i forhold til John Coltrane som han hadde avløst, men at Miles Davis utnyttet dette og derfor «stiger [Miles] fram fra den skyggen Coltrane hadde hensatt ham i».

Suksessen tok av fem år etter da han ved Moldejazz 1963 hadde timeslange dueller med Dexter Gordon, og: «I anledning av jazzfestspillene i Molde – som ble avsluttet søndag etter fire vellykkede dager – er det gitt ut en rekke Sonni Stitt-plater her i landet. Det er EP-platene «The hard hard swing», «Sonny Stitt plays Jimmy Giuffre arrangementa» og «For musicians only»  og  LP-platen «At Newport» (med Oscar Peterson, Roy Eldridge, Sonny Stitt og Jo Jones) og «Saxophone Supremacy» med Sonny Stitt og hans kvartett.»

Stitt ga ut det Grammy-nominerte *Tune up!* (1972).

Han var tidlig bruker av elektrisk saksofon (variton), spilte i Giants of Jazz (1971–72) og  ved Kongsberg Jazzfestival. Under  Moldejazz 1981 spilte han med Red Holloway, også en saksofonist, ett lite år før hans tidlige bortgang (hjerteinfarkt).

## Referanser


## Eksterne lenker
* 
* 
*
Faderen (novelle)

***Faderen*** er en novelle av Bjørnstjerne Bjørnson, utgitt i novellesamlingen *Småstykker* (1860). Novellen regnes blant Bjørnsons bondefortellinger.

Tematikken er knyttet til «lidelsens høgskole», et begrep Bjørnson fanget opp da han sommeren 1859 leste den tyske predikanten Hofackers tekster. Hovedpersonen *Tord Øveraas* går fra velstand og stolthet gjennom dyp fortvilelse til ydmykhet.

## Handling
Tord Øveraas er en rik og velstående bonde, han er en av de mektigste mennene hvor han bor. En dag står han i prestens kontor og sier han vil ha sønnen sin døpt. Dåpen skal holdes førstkommende lørdag klokken tolv. Seksten år senere kommer Tord til prestens stue der han vil ha sønnen konfirmert. Han vil ikke betale presten før han forvisser seg om at sønnen skal stå nummer én. Så går åtte år og igjen står Tord i prestens kontor med flere andre menn fra bygda. Sønnen skal gifte seg med Karen Storlien som er bygdas rikeste jente. Han betaler tre daler, selv om presten sier han bare skal ha én. Alle disse gangene Tord har snakket med presten har han alltid sagt: «var det ellers noe», men hver gang sier Tord «ellers var det intet».

Fjorten dager senere skjer det utenkelige for Tord. En dag er de ute og ror og snakker om bryllupet, så faller sønnen ut av båten, stivner til og drukner. Faren leter i tre dager og tre netter etter sin døde sønn. Morgenen den tredje dagen finner han sønnen, og bærer ham opp bakkene tilbake til gården sin.

Det går et helt år. Presten hører en høstkveld noen som går utenfor forstuen og der står Tord. Han forteller at han har solgt gården sin og vil donere halvparten av pengene til et legat som skal stå i sønnens navn. Presten sier «Nå tenker jeg at sønnen din endelig er blitt deg til velsignelse.» «Ja, nå tenker jeg det også selv,» svarer Tord.

## Referanser


## Eksterne lenker
* *[https://tv.nrk.no/program/fmrd01000085/faderen Faderen]*, NRKs filmatisering fra 1985
*
Chaparral Cars

**Chaparral Cars** var en amerikansk bilprodusent som bygde sportsbiler fra 1960-tallet til 1980-tallet. Selskapet ble stiftet av oljemagnaten Jim Hall, som hadde en forkjærlighet for biler. Bilene hadde stor suksess på løpsbanene i både Amerika og i Europa. Produksjonen ble avsluttet i 1982.

Bilmodellene til Chaparral kunne gjenkjennes ved et annerledes karosseri enn andre biler, ofte med store luftinntak og store vinger/spoilere.

## Bilmodeller
* Chaparral 1 
* Chaparral 2 
* Chaparral 2D 
* Chaparral 2E 
* Chaparral 2F 
* Chaparral 2G 
* Chaparral 2H 
* Chaparral 2J 
* Chaparral 2K 
* Chaparral Culture